Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1132

b) A mesterképzési szakon végzettek alkalmasak: – ismereteiket mind a gyakorlati élet területén kamatoztatni, mind az önálló tudományos kutatómunka eredményeit írásban megfogalmazni és szóban tudományos fórumokon megjeleníteni, – fogalmi és absztrakt gondolkodást, valamint gyakorlati készségeket igénylő feladatok és munkakörök ellátására, szakmájuk mesterszintű, sokoldalú, interdiszciplináris és multidiszciplináris elméleti és gyakorlati művelésére, – a széleskörű keleti (orientalisztikai) ismeretek, a nyugati kultúra és tudományos gondolkodás birtokában a mai nemzetközi politikai, társadalmi, valamint az irodalmi és 2008/120. szám művészi tevékenységnek az eddigieknél mélyebb és behatóbb megismerésére, megértésére és értékelésére; továbbá a török filológia szakirányon végzettek: – a tömegesen rendelkezésre álló (irodalmi, történeti, szociológiai, nyelvi stb.) publikálatlan források feldolgozására, – az Európai Unió országaiban, az Orosz Föderáció területén, Iránban, Közép-Ázsiában, Kínában élő török népeket, közösségeket érintő történeti és modern politikai események, valamint társadalmi kérdések mélyebb megértésére, interpretálására, – közepes nehézségű klasszikus perzsa vagy klasszikus arab szövegek megértésére; az oszmán történelem szakirányon végzettek: – még kiadatlan oszmán-török források feldolgozására, értelmezésére és publikálására, – önálló kutatómunkájuk eredményeinek írásban történő publikálására, vagy tudományos fórumokon való szóbeli megjelenítésére, – magas szintű mai török nyelvtudásuknak köszönhetően tolmácsolási, fordítási, elemzési feladatok elvégzésére, – a Török Köztársaságot érintő aktuálpolitikai események elemzésére, hátterének megvilágítására, magyarázatára.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes